Ordonanța Tribunalului din 14 iunie 2022 – FJ și alții/SEAE
(Cauza T-246/21)1
(„Funcție publică – Funcționari – Remunerație – Personal al SEAE repartizat într-o țară terță – Actualizare intermediară a coeficienților corectori – Eroare vădită de apreciere – Efect retroactiv  – Securitate juridică  – Obligația de solicitudine – Acțiune vădit nefondată”)
Limba de procedură: franceza
Părțile
Reclamanți: FJ și ceilalți 6 reclamanți ale căror nume figurează în anexa la ordonanță (reprezentanți: J.-N. Louis și N. Maes, avocați)
Pârât: Serviciul European de Acțiune Externă (reprezentanți: S. Marquardt și R. Spáč, agenți)
Obiectul
Prin acțiunea lor întemeiată pe articolul 270 TFUE, reclamanții solicită anularea fișelor de remunerație pentru luna iulie 2020, întocmite de Serviciul European de Acțiune Externă (SEAE), prin care s-a decis, pentru prima dată, aplicarea coeficienților corectori stabiliți cu efect retroactiv de la 1 octombrie 2019 și de la 1 ianuarie 2020.
Dispozitivul
Respinge acțiunea ca vădit nefondată.
Îi obligă pe FJ și pe ceilalți reclamanți ale căror nume figurează în anexa la ordonanță la plata cheltuielilor de judecată.
____________
1     JO C 242, 21.6.2021.